पाएं अपने शहर की ताज़ा ख़बरें और फ्री ई-पेपरडाउनलोड करें
नागपुर. विदर्भ के आधे से ज्यादा हिस्सों को रविवार तक सराबोर कर चुकी बारिश की फुहारों द्वारा मंगलवार तक शहर को अपने आगोश में लेने की संभावना है। मानूसन 11 जून तक शहर में दस्तक देने की पूरी तैयारी में है। मौसम विशेषज्ञों के अनुसार मानसून की पूरी परिस्थतियां दिख रहीं हैं। मौसम विभाग के अनुसार रविवार को रात 8:30 बजे तक 0.6 मिमी वर्षा दर्ज की गई।
बादलों का साया बना रहेगा। मंगलवार को सुबह से ही बरसात के आसार रहेंगे और दोपहर तक तेज बौछारें मानसून पहुंचने संकेत दे देंगी। मौसम जानकारों के अनुसार मंगलवार को नागपुर, भंडारा में भारी वर्षा हो सकती है।
इस दिन चंद्रपुर व गढ़चिरोली में तेज बारिश के आसार हैं। अनुमान है कि मंगलवार को उपराजधानी में करीब 50 मिमी तक वर्षा दर्ज हो सकती है। तेज बरसात के चलते तापमान में भी 10 से 12 डिग्री तक की बड़ी गिरावट दर्ज हो सकती है। अधिकतम व न्यूनतम तापमान में 4 से 6 डिग्री का ही फासला रहने के आसार हैं। बुधवार को मंगलवार की अपेक्षा कुछ कम वर्षा होने का अनुमान है। फिर भी बादल पूरा हफ्ता आसमान में छाए रहेंगे व बीच-बीच मेें बारिश होती रहेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn